ஸோ உடலை வெப்பமடைய வைக்கிற காய்ச்சல் அப்படிங்கறா.ர்.. வா.. உள்ள போய்ப் பார்ப்போம்.. பிறை நிலாவைப் போல வளைந்து பிறை நிலாவின் குளிர்ச்சியைப் போலக் குளிர்ந்து ஒளிவீசும் நெற்றியை உடைய உமையவளுடன் தென் திசை நோக்கி வடதிசையில் அமர்ந்து தஷிணாமூர்த்திக்கோலத்தில் மறைப்பொருளாய் இருக்கும் ஞான நூல்களான வேதங்களை ஓதி அருள்கின்ற நமது பரமசிவன் கங்கை நதியுடன் கொன்றை மாலையும் முடியில் அணிந்து என் உள்ளத்தில் புகுந்தான்.. அதனால் உடலைச் சூடேற்றி வருந்த வைக்கும் காய்ச்சல் என்ற காலனும் உடலைச் சுடுகின்ற அக்னியும் அங்கி உயிரை எடுக்கும் தொழில் புரியும் எமனும் அவனுடைய தூதர்களான கொடுமையான நோய்கள் பலவும் சிவனடியார்களுக்கு அவை நல்லவை ஆகிவிடும்.. நற்குணங்களையும் அளித்து விடும்.. அப்ப்டித் தான் இந்தப் பாட்டுல வருது..கொன்றை மரமும் வன்னி மரமும் சிவாலயங்கள்ள தல மரமா இருப்பவை தெரியுமோ.. மன்ச்சு..என்னோட சேர்ந்து நீயும் கெட்டுப் போயிட்டே.. உருமிடின்னா உறுமும் இடி.தட் தடார்னு மின்னலோட வானத்தில்ருந்து சத்தம் வருமோன்னோ.. சமயத்துல சிங்கம் உறுமறமாதிரி இருக்கும்..அந்தச் சத்தத்தை உறுமலுக்குக் கம்ப்பேர் பண்ணியிருக்கார் பிள்ளைவாள்.. அதோ நீலகண்டன் சிரிப்பது தெரிகிறதா.. எதனால் நீலகண்டன் எனப் பெயர்..தேவாசுர யுத்தத்தில் சிரித்தபடி உலகைக் காக்க ஆலகால விஷத்தை உண்டவன்.. அந்த ஆலகால விஷத்தையே தனது கழுத்தில் அணிகலனாக வைத்துக் கொண்டவன்.. அப்படிப்பட்ட நீலகண்டன் அனைவரும் ஆழ்ந்து உறங்கும் இரவு நேரத்தில் சூழ்ந்திருக்கும் காரிருள் போலக் கருமையான அடர்த்தியான வன்னி மலர்களையும் கொன்றை மலர்களையும் தனது திருமுடி மீது அணிந்து எருது வாகனத்தில் தன் மனைவியாகிய உமையவளுடன் என் உள்ளத்தில் புகுந்தான்.. வேகமாகக் கோபம் கொண்டு துன்பம் பல தரும் அசுரர்களும் வானில் உறுமல் த்வனியுடன் கர்ஜிக்கும் இடி போன்றவையும் நீர் நிலம் காற்று ஆகாயம் நெருப்பு போன்ற பஞ்ச பூதங்களும் கூட நம்மைக் கண்டு அஞ்சி நமக்கு நல்லனவையே செய்யும்.. பரமசிவனின் அடியவர்க்கு அவை நல்லனவையே செய்யும்.. நீ கற்பூரம்டா மன்ச்சு.. சொல்லு அது என்ன வாள் வரி தாடை வரி.. வாள் வரி ஓகே தாடை வரின்னா கன்னத்துக்கெல்லாம் வரியாராவது போடுவாங்களா..அதுவே காதலியா இருந்துச்சுன்னா ஒரு குட்டி முத்தா கொடுக்கலாம்.. நீ அதுலேயே இரு..வாள் வரி அதள் அது ஆடை.. அதள் நா புலித்தோல்.. வாளைப் போன்ற கூர்மையான வரிகளைக் கொண்ட புலித்தோலால் ஆன மேலாடைன்னு அர்த்தம்.. ஹை.. கோளரி..கொடுமையே உருவான உழுவை புலியாக்கும்.. நல்லவேளை கேழல் அனுப்புவேன்னு சொல்லலை.. எனக்குக் காட்டுப் பன்றின்னா கொஞ்சம் பயம்..அழுக்கா இருக்கும்..அப்புறம் ஹமாம் சோப் போட்டு டென் ஸ்கின் ப்ராப்ளம்ஸ் வராம இருக்கக் குளிக்கணும்.. இருந்தாலும்.... இப்போ அந்த சிவன் என் நெஞ்சுள் இருக்கான் ஒண்ணும் செய்யாது.. சரி மன்ச்சு..சட்டுன்னு வா.. போய் பாட்டு என்ன சொல்லுதுன்னு பார்க்கலாம்.. வாளைப் போன்ற கூர்மையான அதே சமயம் மிகப் பளபளப்பான வரிகளைக் கொண்ட புலித்தோலினால் செய்யப்பட்ட மேலாடையை அணிந்தவனும் வரிந்து கட்டப்பட்ட கோவணத்தை அணிபவனுமான சிவபெருமான் அன்றலர்ந்த தாமரை மலர்கள் வன்னி இலைகள் கொன்றை மலர்கள் கங்கை நதி ஆகியவற்றைத் திருமுடியில் சூடி தனது இனிய மனையாளான உமையுடன் என் உளத்தினில் புகுந்துவிட்டான்.. எனில் கொடுமையே உருவான கொல்லும் புலியும் மதங்கொண்ட யானையும் காட்டுப் பன்றியும் கொடுமையான விஷம் கொண்டு சீறுகின்ற நாகமும் கரடியும் ஆட்களைக் கொல்கின்ற சிங்கமும்.. ந்ல்லனவையே செய்யும்.. அவை சிவ பக்தர்களான சிவனடியார்க்ளுக்கு மிக நலலனவற்றைச் செய்யும்.. சென்னை பாஷைல்ல அடி..ஆங்கில்த்துல உயரம் தூக்கு அப்புறம் உன்னோட ஃப்ரண்ட் பேரு அப்புச் செல்லப்பன் கமலோடபேரா ஒரு படத்துல வரும்.. உன்கிட்ட போய்க் கேட்டேன் பாரு..அப்புன்னா நீர்.. அப்புத் தலம் நு சொல்லப்பட்றது திருவானைக்காவல்ல உள்ள அகிலாண்டேஸ்வ்ரி கோவில்.